EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak idatziz erantzuteko galdera egin du, Nafarroako Parlamentuko 202402950 irteera zenbakiarekin erregistratua, 2024ko apirilaren 15ean (11-24/PES-00184 galdera), hidrokarburoen gaineko zergaren kuoten itzulketari buruzko askotariko informazioa eskatzeko. Hona Ekonomia eta Ogasuneko kontseilariak horretaz ematen dion informazioa:

1. eta 2. galderetan adierazitako alderdiei dagokienez:

|  |  |  |
| --- | --- | --- |
| Urtea | Itzulketaren zenbatekoa (eurotan) | Zergadunen kopurua |
| 2010 | 2690396,62 | 3922 |
| 2011 | 2668806,98 | 3724 |
| 2012 | 2633416,72 | 3669 |
| 2013 | 2476717,80 | 3445 |
| 2014 | 2564426,94 | 3250 |
| 2015 | 2526481,58 | 3160 |
| 2016 | 2639220,13 | 3119 |
| 2017 | 2500146,52 | 3005 |
| 2018 | 2071441,94 | 2848 |
| 2019 | 2123137,58 | 2813 |
| 2020 | 2100640,06 | 2818 |
| 2021 | 2350168,43 | 2754 |
| 2022 | 2137057,57 | 2725 |

3. eta 4. galderetan adierazitako alderdiei dagokienez:

Hidrokarburoen gaineko zergan onura fiskalak kalkulatzeko erabilitako metodologia Nafarroako Aurrekontu Orokorretan zenbatetsitako gehieneko gastutik abiatzen da, eta geroago zehazten da zenbateko horren zer zati datorren bat onura fiskalarekin.

Ekitaldi zehatz baten gehieneko gastua zehazteko orduan, hidrokarburoen gaineko zergari dagokionez, zenbait aldagai hartzen dira kontuan, hala nola aurreko ekitaldiko diru-bilketa likidoaren datuak, hazkunde ekonomikoko aurreikuspenak, arauetan izandako aldaketak eta azterketaren xede den ekitaldiaren diru-bilketan eragina izaten ahal dutenak, bai eta beste batzuk ere.

Onura fiskalari dagokion zatia zehazte aldera erreferentziatzat hartzen da Estatuak aurreko ekitaldiko Onura Fiskalen Aurrekontuen Memorian ezarritako portzentajea.

Nafarroako Onura Fiskalen Aurrekontuetan aurreikusitako hazkundea 2024 ekitaldian, hidrokarburoen gaineko zergarako, eta aurreko ekitaldiarekin alderatuta, funtsean, keroseno kontsumo salbuetsietan izandako hazkunde nabarmenagatik da; izan ere, bikoizteko zorian egon dira eta onura fiskalean guztira zenbatetsitako portzentajearen hazkundea eragin dute guztira aurreikusitako diru-sarreren % 19,23raino, eta 2023 ekitaldirako % 13,55 ezarri zen.

Hidrokarburoen gaineko zergan zenbatetsitako onura fiskalen guztizko zenbatekoan, eta erreferentziatzat hartuta Estatuko Memorian aurreko ekitaldirako jasotako datuak, gasolioa erosteagatik nekazari eta abeltzainei egindako kuoten itzulketa partziala guztizkoaren % 8,6 da. Onura fiskalaren egituraren taula erantsi da kontzeptuetan sailkatuta, Memoria horretan jasota dagoenez.

|  |  |
| --- | --- |
| **ONURA FISKALEN EGITURA HIDROKARBUROEN GAINEKO ZERGAN** | |
| **Kontzeptua** | **Egitura (%)** |
| **A. Salbuespenak:** | **54,2** |
| A.1. Gasolioak | 15,7 |
| A.2. Kerosenoa | 34,4 |
| A.3. Fuel-olioak | 3,0 |
| A.4. Gas naturala elektrizitatea ekoizteko | 1,2 |
| A.5. Biogasa elektrizitatea ekoizteko | - |
| **B. Zerga tasa murriztuak:** | **36,5** |
| B.1. Gasolioak motor jakin batzuetarako | 36,5 |
| B.2. Biogasa motor geldikorretarako | - |
| **C. Itzulketak:** | **9,3** |
| C.1. Garraiolariak | 0,7 |
| C.2. Nekazariak eta abeltzainak | 8,6 |
| **GUZTIRA** | **100,0** |

Hori guztia jakinarazten dizut, Nafarroako Parlamentuko Erregelamenduaren 215. artikulua betez.

Iruñean, 2024ko maiatzaren 7an.

Ekonomia eta Ogasuneko kontseilaria: José Luis Arasti Pérez